b"\n_START_ARTICLE_\nClaudio Javier Marini\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7a a destacar a les files del Racing Club de Avellaneda, on milita entre 1990 i 1994. El 1995 marxa a l'Hurac\xc3\xa1n, club en el qual forma part durant dos anys abans de retornar a Racing. Entre 1998 i 2000 recala al Col\xc3\xb3n de Santa Fe, equip amb el qual hi guanya la Copa Libertadores._NEWLINE_L'any 2000 d\xc3\xb3na el salt a la competici\xc3\xb3 espanyola, tot militant amb el CD Numancia, de primera divisi\xc3\xb3. Eixe any el quadre castell\xc3\xa0 \xc3\xa9s cuer i perd la categoria. El migcampista acompanyaria al Numancia durant dues campanyes a la Segona Divisi\xc3\xb3, en les quals hi seria titular. La temporada 03/04 fitxa pel CD Legan\xc3\xa9s, tamb\xc3\xa9 de la categoria d'argent._NEWLINE_El 2004 retorna al seu pa\xc3\xads per jugar amb Argentinos Juniors. Despr\xc3\xa9s de passar per Lan\xc3\xbas, el 2006 juga de nou amb Hurac\xc3\xa1n, amb qui puja de categoria. Amb aquest equip hi penja les botes."